CELEX: 32004D0611
Language: sk
Date: 2004-08-13 00:00:00
Title: 2004/611/ES: Rozhodnutie Komisie z 13. augusta 2004 o súpise potenciálu výroby vína prezentovaného Českou republikou v zmysle nariadenia Rady (ES) č. 1493/1999 (oznámené pod číslom K(2004) 3154)

24.8.2004   
            
            
               SK
            
            
               Úradný vestník Európskej únie
            
            
               L 274/20
            
         
      ROZHODNUTIE KOMISIE
   
   z 13. augusta 2004
   o súpise potenciálu výroby vína prezentovaného Českou republikou v zmysle nariadenia Rady (ES) č. 1493/1999
   (oznámené pod číslom K(2004) 3154)
   (Iba český text je autentický)
   (2004/611/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 1493/1999 zo 17. mája 1999 o spoločnej organizácii trhu s vínom (1), najmä na jeho článok 23 odsek 4,
   keďže:
   
               (1)
            
            
               Nariadenie (ES) č. 1493/1999 ustanovuje za predbežnú podmienku rozširovania práv na vysádzanie ako aj udelenia podpory na reštrukturalizáciu a konverziu zostavenie súpisu o potenciáli výroby vína v zainteresovanom štáte. Prezentácia tohto súpisu musí byť v súlade s článkom 16 spomínaného nariadenia.
            
         
               (2)
            
            
               Nariadenie Komisie (ES) č. 1227/2000 z 31. mája 2000, ktorým sa ustanovuje spôsob uplatnenia nariadenia Rady (ES) č. 1493/1999 o spoločnej organizácii trhu s vínom vzhľadom na výrobný potenciál (2), ustanovuje v článku 19 podrobnosti prezentácie údajov obsiahnutých v súpise.
            
         
               (3)
            
            
               Česká republika poslala Komisii v liste z 13. apríla 2004 údaje, na ktoré odkazuje článok 16 nariadenia (ES) č. 1493/1999 a článok 19 nariadenia (ES) č. 1227/2000. Po posúdení týchto údajov možno konštatovať, že Česká republika zostavila súpis.
            
         
               (4)
            
            
               Z tohto rozhodnutia nemožno vyvodzovať, či sú údaje poskytnuté Komisii v súpise presné, alebo či sú v súlade s legislatívou Európskej únie. Nie sú dotknuté akékoľvek rozhodnutia Komisie o týchto bodoch.
            
         
               (5)
            
            
               Opatrenia ustanovené týmto rozhodnutím sú v súlade so stanoviskom Riadiaceho výboru pre víno,
            
         PRIJALA TOTO ROZHODNUTIE:
   Článok 1
   Komisia konštatuje, že Česká republika poskytla súpis potenciálu výroby vína v súlade s článkom 16 nariadenia (ES) č. 1493/1999.
   Článok 2
   Toto rozhodnutie je adresované Českej republike.
   
      V Bruseli 13. augusta 2004
      
         
            Za Komisiu
         
         Franz FISCHLER
         
         
            člen Komisie
         
      
   
   
      (1)  Ú. v. L ES 179, 14.7.1999, s. 1. Nariadenie naposledy zmenené a doplnené nariadením Komisie (ES) č. 1795/2003 (Ú. v. EÚ L 262, 14.10.2003, s. 13).
   
      (2)  Ú. v. ES L 143, 16.6.2000, s. 1. Nariadenie naposledy zmenené a doplnené nariadením (ES) č. 1389/2004 (Ú. v. EÚ L 255, 31.7.2004, s. 7).